Төсөл	
МОНГОЛ УЛСЫН ХУУЛЬ

2026 оны … дугаар							      Улаанбаатар
сарын …-ны өдөр 								                хот 

ТӨСВИЙН ТОГТВОРТОЙ БАЙДЛЫН ТУХАЙ ХУУЛЬД 
НЭМЭЛТ, ӨӨРЧЛӨЛТ ОРУУЛАХ ТУХАЙ

1 дүгээр зүйл. Төсвийн тогтвортой байдлын тухай хуулийн дараах заалтыг доор дурдсанаар өөрчлөн найруулсугай:
1/6 дугаар зүйлийн 6.1.2, 6.1.3 дахь заалт:
“6.1.2.нэгдсэн төсвийн тэнцвэржүүлсэн тэнцэл нь тухайн төсвийн жилийн дотоодын нийт бүтээгдэхүүний 2 хувиас илүүгүй алдагдалтай, эсхүл ашигтай байх;
6.1.3.тухайн жилийн нэгдсэн төсвийн нийт зарлагын өсөлтийн хувь нь тухайн жилийн эрдэс баялгийн бус дотоодын нийт бүтээгдэхүүний өсөлтийн хувь, тухайн жилийн өмнөх дараалсан 12 жилийн эрдэс баялгийн бус дотоодын нийт бүтээгдэхүүний өсөлтийн дунджийн аль ихээс хэтрэхгүй байх.”
2/12 дугаар зүйлийн 12.1.6, 12.1.7 дахь заалт: 
“12.1.6.нэгдсэн төсвийн нийт зарлагын өсөлтийн хэмжээ;
12.1.7.нэгдсэн төсвийн хөрөнгийн зардлын хэмжээ;” 
2 дугаар зүйл.Төсвийн тогтвортой байдлын тухай хуулийн 4 дүгээр зүйлийн 4.1.12, 4.1.13 дахь заалт, 6 дугаар зүйлийн 6.6 дахь хэсэг, 7 дугаар зүйлийн 7.5 дахь хэсэг, 19 дүгээр зүйлийн 19.9 дэх хэсгийг тус тус хүчингүй болсонд тооцсугай.
3 дугаар зүйл. Энэ хуулийг Монгол Улсын нэгдсэн төсвийн 2026 оны төсвийн хүрээний мэдэгдэл, 2027-2028 оны төсвийн төсөөллийн тухай хуульд өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

